**Savaria Turizmus Nonprofit Kft. Dr. Puskás Tivadar**

9700 Szombathely, Király u.1-3.. SZMJV Polgármestere

Cégjegyzékszám: 18-09-110266 Polgármesteri Hivatal

9700 Szombathely,

Kossuth Lajos u.1-3.

**ELŐTERJESZTÉS**

Szombathely Megyei Jogú Város Közgyűlése

2011. szeptember 29-i ülésére

**A Savaria Turizmus Nonprofit Kft. 2011. évi üzleti terve időarányos megvalósulásának bemutatása, a Kft. Társasági Szerződésének TDM regisztrációhoz szükséges módosításainak, valamint a TDM menedzseri és ügyvezetői munkakör betöltésére kiírt pályázati felhívás szövegének előterjesztése**

**A.**

**JAVASLAT A SAVARIA TURIZMUS NONPROFIT KFT. 2011. ÉVI ÜZLETI TERVÉNEK IDŐARÁNYOS MEGVALÓSULÁSÁRÓL SZÓLÓ BESZÁMOLÓ ELFOGADÁSÁRA**

A Savaria Tuirzmus Nonprofit Kft. 2011. évi üzleti tervét 2011. április 21-én fogadta el SZMJV Közgyűlése (180/2011. ( IV.21.) sz. határozat). A 180/2011. ( IV.21.) Kgy. sz. határozat alapján a Kft. a 2011. szeptember 29-ei Közgyűlésen köteles beszámolni üzleti tervének időarányos megvalósulásáról. A beszámoló könyveléstechnikailag a lezárt hónapokra irányul, így a 2011. április 1 – től 2011. augusztus 31-ig terjedő időszaka vonatkozik, valamint minden szakmai lépést, tevékenységet tartalmaz, melyet a kft. alakulása óta egészen a jelen előterjesztés mellékletét képező beszámoló beadásáig tett illetve végzett.

Kérem a Tisztelt Közgyűlést, hogy az előterjesztést megtárgyalni és az előterjesztés mellékletében szereplő, A Savaria Turizmus Nonprofit Kft. 2011. évi üzleti tervének időarányos megvalósulásáról szóló beszámolót a határozati javaslatnak megfelelően elfogadni szíveskedjék!

Szombathely, 2011. szeptember 13.

Vörös-Borsody Csilla

Ügyvezető

Savaria Turizmus Nonprofit Kft.

**B.**

**JAVASLAT A SAVARIA TURIZMUS NONPROFIT KFT. TÁRSASÁGI SZERZŐDÉSÉNEK MÓDOSÍTÁSÁRA**

Szombathely Megyei Jogú Város Közgyűlése a Szombathely Megyei Jogú Város Önkormányzata Vagyonáról, a vagyontárgyak feletti tulajdonosi jogok gyakorlásáról szóló 29/2004. ( VI.30.) rendelet 13. paragrafusa és a 182/2011. (VI.21.) Kgy. Sz. határozata alapján a Szombathely 6247/2 hrsz-ú, természetben a Fő tér 23/B. Fsz. 4. szám alatti, 40 m2 területű ingatlan vagyonkezelőjének a Savaria Turizmus Nonprofit Kft-t jelölte ki. A Savaria Turizmus Nonprofit Kft. az ingatlant térítésmentesen használhatja. Az ingatlan kezelésbe adása a Savaria Turizmus Nonprofit Kft. számára 2011. július hónapban megtörtént, mely ingatlant a Kft. munkaszervezete központi irodaként használja, ezért a cég telephelyeként javaslom azt megjelölni, illetve feltüntetni, hogy ezen telephely egyben a központi ügyintézés helye.

Szombathely Megyei Jogú Város Közgyűlése a 180/2011. (IV.21.) Kgy. sz. határozatában elfogadta a Savaria Turizmus Nonprofit Kft. 2011. évi üzleti tervét. Az üzleti tervben foglaltak alapján a Kft. legfőbb célkitűzése, hogy Turisztikai Desztináció Menedzsment Szervezetté (TDM Szervezet) válva megvalósítsa Szombathely és térsége turizmusfejlesztési elképzeléseit. Ennek megfelelően a 2011-es üzleti év egyik legfontosabb feladata a Turisztikai Desztináció Menedzsment szervezetek létrehozására és működtetésére kiírt pályázaton való részvételhez szükséges ún. TDM regisztrációs szám megszerzése, hosszú távon pedig egy, a turizmus szférát, turisztikai szolgáltatókat, programszervezőket és attrakció kezelőket tömörítő turisztikai menedzsment szervezet létrehozása és hosszú távú működtetése.

A TDM regisztrációs szám megszerzésének feltételrendszerét a Nemzetgazdasági Minisztérium Turisztikai Főosztálya írja elő, valamint egyben az elektronikus úton beérkező, regisztrációs kérelemhez szükséges dokumentumoknak is elbírálója. A Kft. részéről kötelezően benyújtandó dokumentumok között szerepel a Kft. Társasági Szerződése is, mely nem csak a társaság létjogosultságát, hanem annak megfelelő tulajdonosi szerkezetét is hivatott alátámasztani. Az országszerte létrejövő TDM szervezetek létrejöttének legfontosabb elve és így követelménye is, hogy a TDM regisztrációs számot igénylő társaság igyekezzen a turizmusban direkt illetve indirekt módon érdekelt szolgáltatók körének bevonásával a tulajdonosi szerkezeten belül az önkormányzati túlsúlyt csökkenteni. Cél, hogy szakmai többség érvényesüljön a feladatok és a döntéshozatal során, és az önkormányzat önállóan nem kerülhet többségbe a társaság Taggyűlése elé terjesztett, jelen javaslatban megfogalmazott kérdéskörökben.

Szombathely Megyei Jogú Város 85%-os tulajdonosi részével 50%-os szavazati aránnyal rendelkezik, mely a Nemzetgazdasági Minisztérium Turisztikai Főosztálya által bírált és ellenőrzött TDM regisztrációs szám igényléséhez szükséges feltételrendszernek csak abban az esetben felel meg, amennyiben a Kft. Társasági Szerződésének a Kft. legfőbb döntéshozatali szervének, a Taggyűlésnek a kizárólagos hatáskörébe tartozó, Szombathely és térsége turizmus irányítását és fejlesztését közvetett vagy közvetlen módon érintő kérdések körében minősített többséggel hozzák meg döntéseiket a Társaság Tagjai. Ezzel a kitétellel biztosított, hogy az Önkormányzat önállóan nem kerülhet szakmai döntéshozatali többségbe a jelen határozati javaslatban megfogalmazott kérdéskörökben.

Jelen előterjesztés szerint a Társasági Szerződés 2. pontjában az alábbi módosítást javaslom:

*A társaság telephelye, egyben a központi ügyintézés helye: 9700 Szombathely, Fő tér 23/B.*

Jelen előterjesztés szerint a Társasági Szerződés 19.3. pontjában az alábbi módosítást javaslom:

*Az a, h, i, k, l, p, pontok alá tartozó ügycsoportokban a Gt. általános rendelkezéseitől eltérően a teljes tagság által leadható szavazatok ¾-ét meghaladó szavazati aránnyal (összes leadható szavazat ¾-e + 1 szavazat) hozható döntés.*

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék, hogy a Savaria Turizmus Nonprofit Kft. sikeres TDM regisztrációt követően Turisztikai Desztinációs Menedzsment Szervezetté válhasson.

Szombathely, 2011. szeptember 13.

Vörös-Borsody Csilla

Ügyvezető

Savaria Turizmus Nonprofit Kft.

**C.**

**JAVASLAT A SAVARIA TURIZMUS NONPROFIT KFT. ÜGYVEZETŐI ÉS TURISZTIKAI DESZTINÁCIÓ MENEDZSERI, NYÍLT PÁLYÁZATI FELHÍVÁS SZÖVEGÉNEK ELFOGADÁSÁRA**

Szombathely Megyei Jogú Város Önkormányzatának Közgyűlése a 114/2011.(III.31.)Kgy. sz. határozatában azzal a feltétellel javasolta a Kft. jelenlegi ügyvezetőjét határozott időre megválasztásra, hogy amennyiben az ügyvezető igazgató személyére vonatkozó nyílt országos pályázat eredményes lesz, akkor a jelenleg megbízott ügyvezető igazgató a Társasági Szerződésben szereplő megbízatás időtartamának lejárta előtt visszahívható a végleges igazgató kinevezésével egy időben.

A TDM regisztráció további elvárásaként nyílt pályázatot kell kiírni a majdani TDM Szervezetet koordináló TDM Menedzser és egyben a Kft. ügyvezetőjének kiválasztására. A regisztrációhoz ugyanis be kell nyújtani a nyertes pályázó pályázati anyagát, vagy abban az esetben, ha még a pályázat nem zárul le a regisztráció benyújtásáig, akkor a pályázati felhívás kiírását. Ahhoz, hogy a pályázat ütemtervnek megfelelően 2011. október elején kiírásra kerüljön, a pályázati felhívás közgyűlés általi elfogadása és mielőbbi kiírása szükséges.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék, hogy a Savaria Turizmus Nonprofit Kft. sikeres TDM regisztrációt követően Turisztikai Desztinációs Menedzsment Szervezetté válhasson.

Szombathely, 2011. szeptember 13.

Vörös-Borsody Csilla

Ügyvezető

Savaria Turizmus Nonprofit Kft.